CELEX: 32021D1001
Language: el
Date: 2021-06-21 00:00:00
Title: Απόφαση (ΚΕΠΠΑ) 2021/1001 του Συμβουλίου της 21ης Ιουνίου 2021 περί τροποποιήσεως της αποφάσεως 2012/642/ΚΕΠΠΑ σχετικά με περιοριστικά μέτρα λόγω της κατάστασης στη Λευκορωσία

21.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 219/67
               
            
         ΑΠΟΦΑΣΗ (ΚΕΠΠΑ) 2021/1001 ΤΟΥ ΣΥΜΒΟΥΛΙΟΥ
         της 21ης Ιουνίου 2021
         περί τροποποιήσεως της αποφάσεως 2012/642/ΚΕΠΠΑ σχετικά με περιοριστικά μέτρα λόγω της κατάστασης στη Λευκορωσία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ:
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Οκτωβρίου 2012 το Συμβούλιο εξέδωσε την απόφαση 2012/642/ΚΕΠΠΑ (1) σχετικά με περιοριστικά μέτρα λόγω της κατάστασης στη Λευκορωσία.
                  
               
                     (2)
                  
                  
                     Στις 24 και 25 Μαΐου 2021 το Ευρωπαϊκό Συμβούλιο ενέκρινε συμπεράσματα στα οποία καταδίκασε απερίφραστα την αναγκαστική προσγείωση πτήσης της Ryanair στο Μινσκ της Λευκορωσίας, στις 23 Μαΐου 2021, η οποία έθεσε σε κίνδυνο την ασφάλεια των αερομεταφορών, καθώς και την κράτηση του δημοσιογράφου Raman Pratasevich και της Sofia Sapega από τις αρχές της Λευκορωσίας. Κάλεσε το Συμβούλιο να εγκρίνει πρόσθετες καταχωρίσεις προσώπων και οντοτήτων το συντομότερο δυνατόν βάσει του σχετικού πλαισίου κυρώσεων.
                  
               
                     (3)
                  
                  
                     Λόγω της σοβαρότητας του εν λόγω συμβάντος, μία επιπλέον οντότητα θα πρέπει να περιληφθεί στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα, ο οποίος παρατίθεται στο παράρτημα της απόφασης 2012/642/ΚΕΠΠΑ. Προκειμένου να αποφευχθούν τυχόν ανεπιθύμητες συνέπειες της καταχώρισης αυτής, είναι απαραίτητο να τροποποιηθεί ο κατάλογος των περιπτώσεων στις οποίες η αρμόδια αρχή του κράτους μέλους μπορεί να επιτρέψει παρεκκλίσεις από το μέτρο της δέσμευσης κεφαλαίων και της απαγόρευσης διάθεσης κεφαλαίων ή οικονομικών πόρων σε καταχωρισμένα πρόσωπα ή οντότητες.
                  
               
                     (4)
                  
                  
                     Η απόφαση 2012/642/ΚΕΠΠΑ θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2012/642/ΚΕΠΠΑ τροποποιείται ως εξής:
            
                        1)
                     
                     
                        Το άρθρο 5 παράγραφος 1 αντικαθίσταται από το ακόλουθο κείμενο:
                        
                           «Άρθρο 5
                           
                              1.   Η αρμόδια αρχή κράτους μέλους μπορεί να επιτρέπει την ελευθέρωση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό όρους που κρίνει σκόπιμους, αφού ορίσει ότι τα συγκεκριμένα κεφάλαια ή οικονομικοί πόροι:
                              
                                          α)
                                       
                                       
                                          είναι αναγκαία για την κάλυψη βασικών αναγκών των προσώπων που απαριθμούνται στο παράρτημα καθώς και των εξαρτώμενων μελών των οικογενειών τους, συμπεριλαμβανομένων πληρωμών για είδη διατροφής, ενοικίου ή ενυπόθηκου δανείου, φαρμάκων και ιατρικής περίθαλψης, φόρων, ασφαλίστρων και τελών επιχειρήσεων κοινής ωφέλειας·
                                       
                                    
                                          β)
                                       
                                       
                                          προορίζονται αποκλειστικά για την πληρωμή εύλογων επαγγελματικών αμοιβών και την εξόφληση δαπανών συνδεομένων με την παροχή νομικών υπηρεσιών·
                                       
                                    
                                          γ)
                                       
                                       
                                          προορίζονται αποκλειστικά για την πληρωμή τελών ή χρεώσεων για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων·
                                       
                                    
                                          δ)
                                       
                                       
                                          είναι αναγκαία για έκτακτες δαπάνες, εφόσον η αρμόδια αρχή έχει κοινοποιήσει στις άλλες αρμόδιες αρχές και την Επιτροπή, τουλάχιστον δύο εβδομάδες πριν από τη χορήγηση της άδειας, τους λόγους για τους οποίους κρίνει ότι θα πρέπει να χορηγηθεί ειδική άδεια·
                                       
                                    
                                          ε)
                                       
                                       
                                          πρόκειται να καταβληθούν σε ή από λογαριασμό είτε διπλωματικής ή προξενικής αποστολής είτε διεθνούς οργανισμού που χαίρει ασυλίας σύμφωνα με το διεθνές δίκαιο, στο μέτρο κατά το οποίο οι πληρωμές αυτές προορίζονται να χρησιμοποιηθούν για επίσημους σκοπούς της διπλωματικής ή προξενικής αποστολής ή του διεθνούς οργανισμού·
                                       
                                    
                                          στ)
                                       
                                       
                                          προορίζονται αποκλειστικά για την καταβολή τελών που απαιτούνται για:
                                          
                                                      i)
                                                   
                                                   
                                                      την εκτέλεση πτήσεων ανθρωπιστικού σκοπού, για την απομάκρυνση ή επαναπατρισμό προσώπων, ή για πρωτοβουλίες υποστηρίξεως των θυμάτων φυσικών, πυρηνικών ή χημικών καταστροφών·
                                                   
                                                
                                                      ii)
                                                   
                                                   
                                                      την εκτέλεση πτήσεων στο πλαίσιο διεθνών διαδικασιών υιοθεσίας·
                                                   
                                                
                                                      iii)
                                                   
                                                   
                                                      την εκτέλεση πτήσεων για τη συμμετοχή σε συναντήσεις με στόχο την επίλυση της κρίσης στη Λευκορωσία ή την προώθηση των στόχων των περιοριστικών μέτρων·
                                                   
                                                
                                                      iv)
                                                   
                                                   
                                                      τυχόν αναγκαστική προσγείωση, αναγκαστική απογείωση ή αναγκαστική εναέρια διέλευση αερομεταφορέα της ΕΕ· ή
                                                   
                                                
                                    
                                          ζ)
                                       
                                       
                                          είναι αναγκαία για την αντιμετώπιση επειγόντων και σαφώς προσδιορισμένων θεμάτων αεροπορικής ασφάλειας και κατόπιν προηγούμενης διαβούλευσης με τον Οργανισμό της Ευρωπαϊκής Ένωσης για την Ασφάλεια της Αεροπορίας.
                                       
                                    Τα κράτη μέλη ενημερώνουν τα άλλα κράτη μέλη και την Επιτροπή για κάθε άδεια την οποία χορηγούν κατ’ εφαρμογή του παρόντος άρθρου.».
                           
                        
                     
                  
                        2)
                     
                     
                        Το παράρτημα της απόφασης 2012/642/ΚΕΠΠΑ τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Λουξεμβούργο, 21 Ιουνίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα κατά της Λευκορωσίας (ΕΕ L 285 της 17.10.2012, σ. 1).
      
      
         
            ΠΑΡΑΡΤΗΜΑ
            Το παράρτημα της απόφασης 2012/642/ΚΕΠΠΑ τροποποιείται ως εξής:
            
                        1)
                     
                     
                        Τα ακόλουθα φυσικά πρόσωπα προστίθενται στον πίνακα «Β. Οντότητες οι οποίες αναφέρονται στο άρθρο 4 παράγραφος 1»:
                        
                                     
                                 
                                 
                                    
                                       Ονοματεπώνυμα
                                    
                                    
                                       (μεταγραφή από τη λευκορωσική)
                                    
                                    
                                       (μεταγραφή από τη ρωσική)
                                    
                                 
                                 
                                    
                                       Ονοματεπώνυμα
                                    
                                    
                                       (λευκορωσική γραφή)
                                    
                                    
                                       (ρωσική γραφή)
                                    
                                 
                                 
                                    
                                       Στοιχεία ταυτοποίησης
                                    
                                 
                                 
                                    
                                       Λόγοι καταχώρισης
                                    
                                 
                                 
                                    
                                       Ημερομηνία καταχώρισης
                                    
                                 
                              
                                    «15.
                                 
                                 
                                    Belaeronavigatsia
                                    Υπό κρατική ιδιοκτησία επιχείρηση
                                 
                                 
                                    Λευκορωσική γραφή: Белаэронавiгация
                                    Дзяржаўнае прадпрыемства
                                    Ρωσική γραφή: Белаэронавигация
                                    Государственное предприятие
                                 
                                 
                                    Διεύθυνση: Korotkevich 19, Μινσκ, 220039, Δημοκρατία της Λευκορωσίας
                                    Τηλ.: +375 (17) 215-40-51
                                    Φαξ: +375 (17) 213-41-63
                                    Δικτυακός τόπος: http://www.ban.by/
                                    Διεύθυνση ηλεκτρονικού ταχυδρομείου: office@ban.by
                                    Ημερομηνία εγγραφής: 1996
                                 
                                 
                                    Η υπό κρατική ιδιοκτησία επιχείρηση BELAERONAVIGATSIA είναι υπεύθυνη για τον έλεγχο της εναέριας κυκλοφορίας της Λευκορωσίας. Επομένως, φέρει ευθύνη για την εκτροπή της επιβατικής πτήσης FR4978 προς το αεροδρόμιο του Μινσκ χωρίς την κατάλληλη αιτιολογία στις 23 Μαΐου 2021. Πρόκειται για απόφαση πολιτικής σκοπιμότητας με στόχο τη σύλληψη και κράτηση του δημοσιογράφου της αντιπολίτευσης Raman Pratasevich και της Sofia Sapega και αποτελεί μορφή καταστολής κατά της κοινωνίας των πολιτών και της δημοκρατικής αντιπολίτευσης στη Λευκορωσία.
                                    Κατά συνέπεια, η υπό κρατική ιδιοκτησία επιχείρηση BELAERONAVIGATSIA είναι υπεύθυνη για την καταστολή σε βάρος της κοινωνίας των πολιτών και της δημοκρατικής αντιπολίτευσης.
                                 
                                 
                                    21.6.2021»